Pentru candidați au fost pregătite două tipuri de subiecte, pentru profilul umanist şi respectiv cel real.

Dintre candidații înscriși, 29.616 au absolvit clasa a XII-a în acest an și aproape o pătrime (9.475) sunt din promoţiile anterioare, potrivit Ministerului Educaţiei.

Proba se desfășoară în 208 centre de examen, iar lucrările vor fi evaluate în 76 de centre. O mare parte dintre candidați nu au dat examenul în sesiunea de vară pentru că aveau corijențe.

Reporterul Digi24 Roxana Maticiuc a stat de vorbă cu câțiva elevi înainte de începerea examenului de luni. Ei i-au spus că au pregătit în special „Moara cu noroc” și „Moromeții”, iar dacă nu le va pica un subiect dintre acestea două, vor scrie la inspirație.

Iată câteva dintre dialogurile purtate cu reporterul Digi24:

„- Dau de trei ani încoace, mărturisește un absolvent.

- De trei ani dai?

- Da.

- De ce atât de mult?

- Că nu vor domnii profesori să-mi puncteze partea a atreia.

- La ce probe pici?

- La română.

- Celelalte probe le-ai luat?

- Da”.

***

„-Ți-e frică? Ai emoții?

- Deloc.

- De ce? Cât timp te-ai pregătit?

- În ultimele trei luni.

- Și până acum? În vară de ce nu ai dat?

- Doamna profesoară de chimie a fost de părere că nu ar trebui să trec la chimie așa că...

- După Bac ce faci?

- Facultate. Inginerie medicală la Politehnică”.

***

„- De ce nu ai dat în vară?

- Am avut anumite probleme cu anumiți profesori care și-au pus ambiția cu mine și nu am mai dat.

- La ce materii?

- La chimie și mate”.

***

„- De ce nu l-ai dat în vară?

- M-am înțeles foarte bine cu profesorul de matematică.

- Ce faci după aceea?

- Facultate. Unde au mai rămas locuri și la anul mă mut”.